
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΛΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 390 


27 ΜαΤου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός γραφικών εξόδων του Προξενείου της Ελ¬ 
λάδας στην Οδησσό της Ουκρανίας. 1 

Παράταση ισχύος, των αδειών επισκευής κτιρίων βλα- 
βέντων από τους σεισμούς του 1984 και 1986 στο 
Ν. Μεσσηνίας. 2 

Κύρωση του Γενικού Κανονισμού Προσωπικού της Α.Ε. 
ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ . 

Αριθ. ΣΤ1/'Φ.087-ΙΙ/ΟΔΗΣΣΟΣ/ΑΣ 2491 (1) 

Καθορισμός γραφικών εξόδων του Προξενείου της Ελλά¬ 
δας στην Οδησσό της Ουκρανίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 142 παρ. 1 του Ν. 419/76. 

2. Το άρθρο 44 του Ν. 2162/93 (ΦΕΚ 120 6726/7/ 
1993). 

3. Το γεγονός έναρξης λειτουργίας του Προξενείου μας 
στην Οδησσό της Ουκρανίας, αποφασίζουμε: 

Καθορίζουμε από 1.5.1996, τα γραφικά έξοδα του Προ¬ 
ξενείου μας στην Οδησσό της Ουκρανίας σε 1,000 δολλα- 
ρια Η.Π.Α., μηνιαίως. 

Από τις διατάξεις αυτής της απόφασης, προκαλείται δα¬ 
πάνη σε βάρος του Κρατικού Προϋπολογισμού ύψους 
1.984.000 δρχ., για το τρέχον οικονομικό έτος και περί¬ 
που 2.976.000 δρχ., για καθένα από τα επόμενα οικονο¬ 
μικά έτη. 

Για το έτος 1996, η δαπάνη θα καλυφθεί με μεταφορά 
του ποσού, από τον ΚΑΕ 5184 του Φορέα 120. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Απριλίου 1996 

οι ΥΠΟΥΡΓΟΙ 

ΕΞΩΤΕΡΙΚΕ»* ΟΙΚΟΝΟΜΙΚΩΝ 

ΘΕΟΔ. ΠΑΓΚΑΛΟΣ ΑΛΕΞ. ΠΑΠΑΔΟΠΟΥΛΟΣ 

-*- 

Αριθ. 01Κ./2115/ΤΠ 32.1 (2) 

Παράταση ισχύος, των αδειών επισκευής κτιρίων βλαβέ- 

ντων από τους σεισμούς του 1984 και 1986 στο Ν. 

Μεσσηνίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήοεως και 
συμπληρώσεως της από 28.7.78 Π.Ν.Π, περί αποκατα- 
στάσεως ζημιών εκ των σεισμών 1978 εις περιοχή Βο¬ 
ρείου Ελλάδος». 

2. Το Ν. 1190/81 «περί κυρώσεως της από 26.3.81 
Πράξεοις Νομοθετικού Περιεχομένου περί αποκαταστά- 
σεως ζημιών εκ των σεισμών 1981». 

3. Το Π.Δ. 69/1988 περί Οργανισμού της Γ.Γ.Δ.Ε. του 
ΥΠΕΧΩΔΕ. 

4. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού ΠΕ- 
ΧΩΔΕ περί εξαιρέσεως διοικητικών πράξεων ή εγγράφων 
από τον κανόνα των τριών υπογραφών. 

5. Την κοινή απόφαση Δ17α/05/11/Φ.2.2.1/6.2.96 
ΦΕΚ Β/90/13.2.96 του Προίθυπουργού και του Υπουργού 
ΠΕ.ΧΩ.Δ.Ε. με θέμα «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Εργων στον 
Υφυπουργό Περιβάλλοντος, Χωροταξίας και Δημοσίων 
Έργων Εμμ. Λουκάκη». 

6. Τη με αριθμό 110/21.12.84 πράξη Υπουργικού Συμ¬ 
βουλίου σχετικά με την αποκατάσταση των ζημιών που 
προκλήθηκαν από τους σεισμούς του 1984 στους Ν. Πέλ¬ 
λας, Ημαθίας, Κοζάνης, Φλώρινας και Μεσσηνίας. 

7. Τις με αριθμό 131/1.10.86 (ΦΕΚ 154/Α/6.10.,86), 
140/19.10.87 (ΦΕΚ 192/Α/2.11.87) και 112/9.11.88 
(ΦΕΚ 246/Α/10.11.88) ΠρέΙ^ις Υπουργικού Συμβουλίου 

σχετικά με την αποκατάσταση των ζημιών που προκλήθη- 
καν από τους σεισμούς της 13ης και 15ης Σεπτεμβρίου 
1986 στο Ν. Μεσσηνίας. 

8. Τη με αριθμό 1377/ΤΣΕΠ 32.1/25.6.91 απόφαση 
σχετικά με την παράταση ισχύος, των αδειών επισκευής 
κτιρίων βλαβέντων από τους σεισμούς του 1984 στο Ν. 
Μεσσηνίας. 

9. Τη με αριθμό 2350/93/ΤΣΕΠ 32.1/31.1.94 από¬ 
φαση σχετικά με την παράταση ισχύος, των αδειών επι¬ 
σκευής κτιρίων βλαβέντων από τους σεισμούς του 1986 
στο Ν. Μεσσηνίας. 

10. Τη με αριθμό οικ/272/ΤΣΕΠ 32.1/22.2.95 από¬ 
φαση σχετικά με την παράταση ισχύος, των αδειών επι¬ 
σκευής κτιρίων βλαβέντων από τους σεισμούς του 1986 
στο Ν. Μεσσηνίας. 

11. Την ανάγκη αποκατάστασης των οικοδομών που 
έπαθαν ζημιές από τους σεισμούς και που η αντοχή τους 
είναι επισφαλής, αποφασίζουμε; 

1. Εγκρίνουμε όπως, στις περιπτώσεις που οι άδειες 
επισκευής σεισμοπλήκτων κτισμάτων του Ν. Μεσσηνίας 
που επλήγησαν από τους σεισμούς του 1984 και 1986 
έχουν λήξει, χορηγηθεί παράταση της ισχύος τους μέχρι 
31.12.96. 

Η παραπάνω παράταση θα χορηγείται μετά από σχετική 
αίτηση που θα υποβάλλουν οι ενδιαφερόμενοι στον αρμό¬ 
διο Τομέα Αποκατάστασης Σεισμοπλήκτων, η οποία θα 
συνοδεύεται από έκθεση του επιβλέποντσ Μηχανικού. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 20 Μαΐου 1996 

ο ΥΦΥΠΟΥΡΓΟΣ 

ΕΜ. ΛΟΥΚΑΚΚΣ 

- ♦ - 

Αριθ. 1598 (3) 

Κύρωση του Γενικού Κανονισμού Προσωπικού της Α.Ε. 

ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη; 

1. Τις διατάξεις των άρθρων 1, 2 και 12 του Ν. Δ/τος 
3789/1957 «Περί τροποποιήσεως και ουμπληρώσεως 
ενίων διατάξεων της Εργατικής Νομοθεσίας» (ΦΕΚ 210/ 
Α/1957). 

2. Τις διατάξεις της παραγρ. 2 του άρθρου 19 του Ν. 

1735/1987 «Προσλήψεις στο Δημόσιο Τομέα, κοινωνικός 
έλεγχος στη δημόσια διοίκηση, πολιτικά δικαιώματα και 
άλλες διατάξεις» (ΦΕΚ 195/Α/1987). 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/19Θ5). 

4. Τις διατάξεις του άρθρου 51 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101/Α/1990). 

5. Τις διατάξεις του άρθρου 2 7 του Ν. 2081 /1992 με το 


οποίο προστέθηκε στο Ν. 1558/1985 νέο άρθρο 29Α 
(ΦΕΚ 154/Α/1992) καθώς και το γεγονός ότι από την 
απόφαση αυτή δεν προκαλείται δαπάνη σε βάρος του 
κρατικού προϋπολογισμού. 

6. Τις διατάξεις του Β.Δ/τος της από 24.6.1958 «Περί 
καταρτίσεως, διαδικασίας υποβολής, κυρώσεως, ανακοι- 
νώσεως και δημοσιότητας των κανονισμών εργασίας» 
(ΦΕΚ 103/Α/195Θ). 

7. Τις διατάξεις του Π. Δ/τος 368/1989 «Οργανισμός 
Υπουργείου Εργασίας» (ΦΕΚ 163//ν/1989), όπως τροπο¬ 
ποιήθηκε και συμπληρώθηκε με το Π.Δ. 436/1981 (ΦΕΚ 
159/Α/1991). 

8. Τις διατάξεις της παραγρ. β’ του άρθρου 1 του Π. Δ/ 
τος 372/1995 «Μεταφορά της Γενικής Γραμματείας Κοι¬ 
νωνικών Ασφαλίσεων από το Υπουργείο Υγείας, Πρόνοιας 
και Κοινωνικών Ασφαλίσεων στο Υπουργείο Εργασίας 
(ΦΕΚ 201/Α/1995). 

9. Τις διατάξεις του άρθρου 10 του Π. Δ/τος 86/1979 
«Περί συστάσεως ιδιορρύθμου Ανωνύμου Εταιρείας δια 
την εκμετάλλευσιν καταστημάτων πωλήσεως αφορολογή¬ 
των και αδασμολογήτων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτερι¬ 
κού» (ΦΕΚ 17/Α/1979). 

10. Τις διατάξεις της αριθ. 4778/1958 απόφασης του 
Υπουργού Εργασίας «Περί ορισμού παραβόλου δια την 
υποβολήν και έγκρισιν κανονισμών» (ΦΕΚ 32/Α/1958). 

11. Την αριθ. 411/24,1.96 απόφαση του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 5Θ/Β/ 
1996). 

12. Την αριθ. 561/1994 γνωμοδότηση του Δ' Τμήματος 
του Νομικού Συμβουλίου του Κράτους, την οποία έκανε 
αποδεκτή ο Υφυπουργός Οικονομικών. 

13. Την αριθ. 8140/19.10.1995 αίτηση της Α.Ε. «ΚΑ¬ 
ΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε ». 

14. Την από 19.12.1995 γνωμοδότηση του Ανώτατου 
Συμβουλίου Εργασίας. 

15. Το αριθ. 1043/11.1.1996 έγγραφό μας καθώς και 
την αριθ. 631/11.1.1996 αίτηση της Α.Ε. «ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». 

16. Το αριθ, 463/ΔΕΚΟ 113/6 2 1996 έγγραφο του 
Υπουργείου Εθνικής Οικονομίας, αποφασίζουμε; 

1. Κυρώνουμε το Γενικό Κανονισμό Προσωπικού της 
Α.Ε. «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» 
το κείμενο του οποίου έχει ως ακολούθως: 


ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 
ΤΗΣ Α.Ε. «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ 

Α.Ε.» 

"Αρθρο Ιο 

ΠΛΑΙΣΙΟ ΔΙΚΑΙΟΔΟΣΙΑΣ ΚΑί ΕΦΑΡΜΟΓΗΣ 

1- Ο Γενικός Κανονισμός Προσωπικού περιλαμβάνει 
τους κανόνες που ρυθμίζουν τις σχέσεις και τους όρους 
εργασίας μεταξύ της Εταιρείας και του Προσωπικού που 
εργάζεται σ' αυτήν. Ειδικότερα ο Γενικός Κανονισμός 
Προσωπικού διαγράφει τις διακρίσεις του προσωπικού, 
τους όρους με τους οποίους προσλαμβάνεται, εξελίσετσι 

επαγγελματικά, μετατίθεται, παίρνει άδειες, αμοίβεται 
υλικά ή ηθικά, διώκεται πειθαρχικά, παραιτεϊτσι, συνταξιο' 
δοτείται ή απολύεται από την Εταιρεία. 

Οι διατάξεις του Κανονισμού αυτού εφαρμόζονται μόνο 
εφ' όσον δεν έρχονται σε αντίθεση με την ισχύουσα νομο¬ 
θεσία. 

Στον παρόντα Κανονισμό η Εταιρεία «Καταστήματα 
Αφορογήτων Ειδών Α.Ε.» αναφέρεται σαν «Εταιρία». 

2. Το προσωπικό της Εταιρείας, πομ συνδέεται μ’ αυτήν 
με σχέση εργασίας Ιδιωτικού Δικαίου, αποτελείται; 

α. Από το τακτικό προσωπικό, που προσλαμβάνεται για 
την πλήρωση τακτικών οργανικών θέσεων που προβλέπο- 
νται από τον κανονισμό Οργάνωσης και Λειτουργίας των 
Υπηρεσιών της Εταιρείας. 

β. Απο το εποχικό προσωπικό, που προσλαμβάνεται για 
ορισμένο χρόνο προς αντιμετώπιση των εποχικών ανα¬ 
γκών της τουριοτικής περιόδου. 

γ. Από το έκτακτο προσωπικό, που προσλαμβάνεται για 
εκτέλεση συγκεκριμένου έργου ή για ορισμένο χρόνο 
προς αντιμετώπιση εκτάκτων αναγκών της Εταιρείας. 

3. Ο Κανονισμός αυτός δεν εφαρμόζεται για: 

α. Τους Δικηγόρους ή τους Νομικούς Συμβούλους που 
παρέχουν Νομικές Υπηρεσίες με πάγια αντιμισθία. Γ Γ αυ¬ 
τούς εφαρμόζονται οι διατάξεις του Κώδικα «Περί Δικηγό¬ 
ρων», όπως αυτός ισχύει κάθε φορά. Επίσης δεν εφαρμό¬ 
ζεται για τους συνεργάτες της Εταιρείας και τους Εμπορι¬ 
κούς συμβούλους του άρθρου 9 παρ. β του Π.Δ. 86/79. 

Αρθρο 2ο 

ΚΑΤΗΓΟΡΙΕΣ ΚΑΙ ΘΕΣΕΙΣ ΠΡΟΣΩΠΙΚΟΥ 

Οι κατηγορίες και οι θέσεις του προσωπικού είναι όπως 
αυτές διαμορφώνονται στο άρθρο 22 του Οργανισμού της 
Εταιρείας, ο οποίος εγκρίθηκε από τον Υπουργό των Οι¬ 
κονομικών με την Κ. 463/33/88 Υπουργική Απόφαση η 
οποία δημοσιεύθηκε στο ΦΕΚ 708/88 τεύχος Δεύτερο. 

Άρθρο 3ο 
ΟΡΟΙ ΕΡΓΑΣΙΑΣ 

1. Το προσωπικό οφείλει να τηρεί τον Κανονισμό αυτό 
και τις εκάστοτε αποφάσεις και οδηγίες των αρμοδίων ορ¬ 
γάνων της Εταιρείας. Οφείλει επίσης να συμμορφώνεται 
απόλυτα με τις υπηρεσιακές εντολές των προϊσταμένων 
του, όταν όμως λάβει εντολή που αντίκειται γενικά στον 
κανονισμό αυτό και στις εντολές της Εταιρείας, οφείλει να 
την εκτελέσει και να αναφερθεί αμέσως στον Προϊστά¬ 
μενο εκείνου που έδωσε την εντολή. 

Σε περιπτώσεις κατά τις οποίες, λόγω της σοβαρότητας 
του αντικειμένου, κρίνει ότι η εκτέλεση της εντολής θα 
μπορούσε να έχει καταστρεπτικές συνέπειες ή σοβαρότα¬ 
τους κινδύνους για την Εταιρεία ή τον ίδιο, αναφέρει την 
αντίθεσή του πάραυτα στο Γ ενικό Διευθυντή ή σε απουσία 
αυτού στο νόμιμο αναπληρωτή του και ενεργεί με βάση τις 
εντολές αυτών. 

Η αντίθεση σε εντολή που συνεπάγεται καταστρεπτικές 
συνέπειες ή σοβαρότατους κινδύνους για την Εταιρία ή για 
τον αντιτιθέμενο, γίνεται με ατομική του ευθύνη. Η χωρίς 
λόγο αντίθεση, συνιστά πειθαρχικό παράπτωμα που τιμω¬ 
ρείται κατά τις διατάξεις του Κανονισμού αυτού. 

Υπάλληλος που έχει αντίθετη γνώμη για ενέργεια που 


καλεΐταιναπροσυπογράφειή ναεκτελέσει, οφείλει να την 
ανακοινώσει πάραυτα στον αμέσως ανώτερο Προϊστάμενό 
του. Εάν δε η αντίρρηση προέρχεται από Διευθυντή, γνω¬ 
στοποιείται στο Γενικό Διευθυντή και στον πρόεδρο του 
Δ.Σ. 

2. Οι Προϊστάμενοι οφείλουν να κατατοπίζουν και να εκ¬ 
παιδεύουν πλήρως τους υφισταμένους τους στο αντικεί¬ 
μενο της εργασίας τους και σε κάθε γενικά θέμα που έχει 
σχέση με τις εργασίες της Εταιρείας, θέτοντας στην διά¬ 
θεσή του τις σχετικές οδηγίες της Εταιρείας, οπουδήποτε 
και αν περιέχονται αυτές. 

3. Η γνώμη των Προϊσταμένων για τους υφισταμένους 
πρέπει να δίδεται στα αρμόδια όργανα της Εταιρείας με 
παρρησία, αμεροληφία, ευθυκρισία και υπευθυνότητα. 

4. Οι υπάλληλοι οφείλουν να δείχνουν προθυμία στην 
εκτέλεση των εντολών της Εταιρείας και άμεμπτη συμπε¬ 
ριφορά προς την ιεραρχία της. Η ίδια συμπεριφορά πρέπει 
να επιδεικνύεται και μεταξύ των εργαζομένων. Επίσης η 
εμφάνιση όλων των εργαζομένων πρέπει να είναι ευπρε¬ 
πής. Προς τούτο κατά τη διάρκεια της υπηρεσίας τους 
πρέπει να φορούν την στολή που χορηγεί η υπηρεσία. 

5. Το προσωπικό της Εταιρείας είναι υποχρεωμένο να 
προσέρχεται έγκαιρα στον τόπο εργασίας του καθώς και 
να παρέχει εργασία πέραν του κανονικού ωραρίου {ωρομί¬ 
σθια, υπερεργασίσ, υπερωρία), εργασία τις αργίες και τις 
νυκτερινές ώρες σύμφωνα με την Εργατική Νομοθεσία, 
εφ’ όσον το επιβάλλουν οι υπηρεσιακές ανάγκες. Όλοι οι 
εργαζόμενοι στα Καταστήματα, ανεξάρτητα από την ειδι¬ 
κότητά τους, εργάζονται υποχρεωτικά όλες τις ημέρες της 
εβδομάδας τις οποίες λειτουργεί το κατάστημα και ανά¬ 
λογα με τις υπηρεσιακές ανάγκες, έχοντας δύο (2) εβδο¬ 
μαδιαία ΗΕΡ05. 

Οι υπάλληλοι της Εταιρείας οφείλουν να δείχνουν επι¬ 
μέλεια κατά την εκτέλεση της υπηρεσίας τους και να υπε¬ 
ρασπίζονται και να προωθούν τα συμφέροντά της. Οφεί¬ 
λουν ακόμη να προσφέρουν όλες τις γνώσεις τους και την 
πείρα τους για τη βελτίοΜη των εργασιών της Εταιρίας, σε 
εξαιρετικές δε ή μη προβλεπόμενες περιπτώσεις να προ¬ 
σφέρουν τις εξειδικευμένες γνώσεις τους, ανεξάρτητα 
από το αντικείμενο εργασίας για το οποίο προσλήφθη- 
καν. 

6. Δεν επιτρέπεται στους εργαζόμενους να περιφέρο¬ 
νται κατά τις ώρες εκτέλεσης των καθηκόντων τους σε 
σημεία εκτός χώρων εργασίας και να προετοιμάζονται για 
αναχώρηση πριν από την ώρα λήξης του ωραρίου εργα¬ 
σίας, 

Για την απομάκρυνση από το χώρο της υπηρεσίας τους, 
είτε για προσωπικό λόγο είτε για την εκτέλεση υπηρεσίας 
απαιτείται άδεια προϊσταμένου, η άδεια θα είναι έγγραφη, 
αν η απομάκρυνση θα διαρκέσει περισσότερο από δύο 
ώρες. 

7. Οι φιλονικίες, οι διαπληκτισμοί και οι άσχετες με την 
εργασία υπερβολικές συζητήσεις, κατά τη διάρκεια αυτής, 
απαγορεύονται. 

8. Απαγορεύεται η με κάθε τρόπο επιδίωξη εξασφάλι¬ 
σης υπηρεσιακής εύνοιας. 

9. Απαγορεύεται η κοινολόγηση των μυστικών της Εται¬ 
ρείας τα οποία αυτή εμπιστεύεται στο προσωπικό της ή 
όσο με οποιοδήποτε τρόπο γίνονται γνωστά σ’ αυτό, κατά 

τη διενέργεια των συναλλαγών και εργασιών της Εται¬ 
ρείας. 

10. Η ωροσήμανση της κάρτας ή του βιβλίου παρουσίας 
συναδέλφου από άλλον απαγορεύεται. 

11. Η είσοδος και έξοδος του προσωπικού από τα κατα¬ 
στήματα πρέπει να γίνεται από τις εισόδους και εξόδους 
που καθορίζει η Διοίκηση. 

12. Η εισαγωγή και χρήση οινοπνευματωδών ποτών 
μέσα στους χώρους εργασίας ή έξω από τους χώρους ερ¬ 
γασίας, κατά τη διάρκεια όμοις αυτής απαγορεύεται. 

13. Το κάπνισμα επιτρέπεται μόνο στους χώρους που 
καθορίζονται με απόφαση της Εταιρείας. 

14. Το προσωπικό οφείλει επιμέλεια για την καλή διατή¬ 
ρηση και λειτουργία των παγίων περιουσιακών στοιχείων 
της Εταιρείας, καθώς και των εμπορευμάτων. 

Κάθε βλάβη ή φθορά που οφείλεται σε δόλο ή αμέλεια 
εργαζομένου υποχρεώνει αυτόν σε καταβολή αποζημίω¬ 
σης ανάλογης προς τη φθορά ή βλάβη που προκάλεσε και 
η οποία κρατείται από τις αποδοχές του, όπως ορίζει ο Νό¬ 
μος. 

15. Η Εταιρεία οφείλει νά συντηρεί εγκαταστάσεις, μη¬ 
χανήματα, εργαλεία σε άριστη κατάσταση και κατά τρόπο 
διαφυλλάσσοντα την υγεία και την ασφάλεια των εργαζο¬ 
μένων. 

16. Απαγορεύεται η χρήση των οχημάτων για ιδιωτικές 
ανάγκες του προσωπικού της Εταιρείας. 

Σε περίπτωση ατυχήματος εργαζομένου το σχετικό πε¬ 
ριστατικό πρέπει να αναφέρεται είτε από τον ίδιο είτε από 
τους συναδέλφους του, που ήταν παρόντες ή βοήθησαν ή 
έλαβαν γνώση του γεγονότος, στον Προϊστάμενο του τμή¬ 
ματος ή της υπηρεσίας και στην Διεύθυνση Διοικητικού 
αμέσως. 

Εάν συμβεί ατύχημα μέσα σε χώρο της Εταιρείας, πρέ¬ 
πει να αναφέρεται από τον εργαζόμενο που ήταν παρών ή 
βοήθησε ή έλαβε γνώση του γεγονότος στον Προϊστάμενό 
του, πρέπει δε ο εργαζόμενος να φροντίζει να παίρνει τα 
στοιχεία του παθόντος (Ονοματεπώνυμο, διεύθυνση, τη¬ 
λέφωνο). 

17. Οι οδηγοί οχημάτων της Εταιρείας οφείλουν να οδη¬ 
γούν με σύννεση και να συμμορφώνονται με τους Κανόνες 
του Κώδικα Οδικής Κυκλοφορίας. 

Οφείλουν επίσης να ειδοποιούν αμέσως την Εταιρεία 
για κάθε παράβαση ή ατύχημα ή μηχανολογική βλάβη και 
να φροντίσουν για την επιμελημένη συντήρηση των οχη¬ 
μάτων της Εταιρείας. 

18. Απαγορεύεται η εξαγωγή από τους χώρους εργα¬ 
σίας υλικών, αντικειμένων, εργαλείων και γενικά περιου¬ 
σιακών στοιχείων της Εταιρείας. 

19. Οι ανακοινώσεις Σωματείου Εργαζομένων επιτρέ¬ 
πεται να αναρτώνται μόνο στους ειδικούς για τον σκοπό 
αυτό χώρους. 

Δεν επιτρέπεται η αποκόλληση, καταστροφή ή φθορά 
των αναρτη μένων, σε ειδικούς χώρους, ανακοινώσεων της 
Εταιρείας ή Σωματείου Εργαζομένων στην Εταιρεία. 

20. Απαγορεύεται η από τους εργαζομένους προσφορά 
υπηρεσιών και κάθε μορφής παροχή πληροφοριών σε 


ομοειδείς ανταγωνιστικές επιχειρήσεις εκτός αν υπάρχει 
προηγούμενη έγγραφη έγκριση της Εταιρείας. 

Άρθρο 4 
ΠΡΟΣΛΗΨΕΙΣ 

1. Η πρόσληψη προσωπικού κάθε κατηγορίας γίνεται με 
το Νόμο 2190/94, όπως εκάστοτε ισχύει, περί προσλή¬ 
ψεων στο Δημόσιο Τομέα με τις τυχόν τροποποιητικές ή 
συμπληρωματικές αυτού διατάξεις και εγκυκλίους ή κάθε 
άλλο Νόμο, ο οποίος ήθελε αντικαταστήσει αυτόν. 

2. Σε περίπτωση μη ισχύος του σχετικού με τις προσλή¬ 
ψεις ανωτέρω Νόμου ή οποιουδήποτε άλλου Νόμου ήθελε 
ρυθμίσει αυτές, τότε οι προσλήψεις προσωπικού στην 
Εταιρία γίνονται όπως ορίζει ο παρών Κανονισμός Προσω¬ 
πικού στις παρ. 3, 4,5 και 6 του παρόντος άρθρου ρυθμί¬ 
ζονται ομοίως οι προσλήψεις του προσωπικού, το οποίου 
εξαιρείται της εφαρμογής των διατάξεων του Νόμου 
2190/94 περί προσλήψεων στο Δημόσιο, με τα οριζόμενα 
στις παραγράφους αυτές. 

3. Για την πρόσληψη του τακτικού και εποχικού προσω¬ 
πικού και εφ' όσον δεν προβλέπεται από τις κείμενες γενι¬ 
κές διατάξεις άλλη διαδικασία, γίνεται πρόσκληση ενδια¬ 
φέροντος στον ημερήσιο τύπο. 

Η πρόσκληση ενδιαφέροντος δημοσιεύεται τουλάχι¬ 
στον ένα μήνα πριν από την ημερομηνία επιλογής ή διεξα¬ 
γωγής των εξετάσεων και αναφέρει κάθε λεπτομέρεια 
που μπορεί να είναι χρήσιμη σ' αυτούς που επιθυμούν να 
συμμετάσχουν σ’ αυτές. 

Η δημοσίευση γίνεται επί δύο (2) συνεχείς ημέρες σε 
δύο (2) ημερήσιες εφημερίδες πανελλαδικής κυκλοφο¬ 
ρίας. Όταν οι προσλήψεις αφορούν τα επαρχιακά κατα¬ 
στήματα της Εταιρείας, η σχετική δημοσίευση γίνεται και 
σε δύο (2) εφημερίδες του Νομού που εδρεύει το κατά¬ 
στημα. 

Οι ενδιαφερόμενοι ποληροφορούνται από τη Διεύ¬ 
θυνση Διοικητικού ή από το πλησιέστερο κατάστημα τα 
προσόντα που πρέπει να διαθέτουν και την ύλη στην οποία 
θα εξεταστούν, που θα είναι ανάλογη με τη θέση που θα 
καλύψουν. 

4. Ειδικά για τους εποχιακούς υπαλλήλους οι οποίοι 
έχουν εργαστεί στην Εταιρία περισσότερο από δύο (2) συ¬ 
νεχείς περιόδους, η προϋπηρεσία στΐ|ν Εταιρία αποτελεί 
προσόν που συνεκτιμάται από την επιτροπή προσλή¬ 
ψεων. 

Εκ των ήδη υπηρετησάντων αποκλείονται όσων η βαθ¬ 
μολογία είναι ανεπαρκής για δύο (2) συνεχείς περιό¬ 
δους. 

5. Το τακτικό και εποχιακό προσωπικό προσλαμβάνεται 
με απόφαση του Γενικού Διευθυντή, σύμφωνα με τις δια¬ 
δικασίες του παρόντος άρθρου μετά από έγκριση του 
Υπουργού Οικονομικών. 

6. Μετά έγγραφη πιστοποίηση ανάγκης της αρμόδιας 
Διεύθυνσης, είναι δυνατή η πρόσληψη εκτάκτου προσω¬ 
πικού για εκτέλεση συγκεκριμένου έργου ή για ορισμένο 
χρόνο προς αντιμετώπιση έκτακτων αναγκών της Εται¬ 
ρείας η διάρκεια των οποίων δε μπορεί να υπερβαίνει τους 
δύο (2) μήνες. Η πρόσληψη αυτή γίνεται σύμφωνα με την 
εκάστοτε ισχύουοα νομοθεσία και η τυχόν ανανέωσή της 

δε μπορεί να γίνει πριν περάσουν τρεις μήνες από τη λήξη 
της προηγούμενης όμοιας σύμβασης. 

Κατά τη διάρκεια απεργίας εργαζομένων στην Εταιρεία, 
απαγορεύεται ή πρόσληψη έκτακτου προσωπικού. 

7. Για όλες τις κατηγορίες προσωπικού η εργασιακή 
σύμβαση υπογράφεται από τον Γενικό Διευθυντή της 
Εταιρίας. 

Άρθρο 5ο 

ΟΡΟΙ ΠΡΟΣΛΗΨΕΩΝ 

1. Για να προσληφθεί κάποιος στην Εταιρία πρεήει απα¬ 
ραίτητα να έχει τις ακόλουθες προϋποθέσεις: 

α) Να έχει την Ελληνική ιθαγένεια. Κατ’ εξαίρεση για 
προσλήψεις εργαζομένων που έχουν ιθαγένεια χώρας της 
ΕΕ εφαρμόζονται οι εξαιρέσεις που προβλέπει η Κοινο¬ 
τική Νομοθεσία. 

β) Να έχει συμπληρώσει το 18ο έτος της ηλικίας του. 
γ) Οι απόφοιτοι στοιχειώδους και μέσης εκπαίδευσης να 
μην έχουν υπερβεί το 35ο έτος της ηλικίας τους. Οι από¬ 
φοιτοι ανωτέρας εκπαίδευσης να μην έχουν υπερβεί το 
38ο έτος της ηλικίας τους. Οι απόφοιτοι ανωτάτης εκπαί¬ 
δευσης το 40ο έτος και οι κάτοχοι μεταπτυχιακών σπου¬ 
δών πανεπιστημιακού επιπέδου το 42ο έτος. 

δ) Να είναι υγιείς και να έχει τηναρτιμέλεια που απαιτεί¬ 
ται για την εργασία που προσλαμβάνεται, η οποία αρτιμέ- 
λεια θα βεβαιώνεται μετά την επιτυχή δοκιμασία και πριν 
την πρόσληψη από Κρατικό Νοσοκομείο. Τα έξοδα των ια¬ 
τρικών εξετάσεων βαρύνουν την Εταιρία. 

ε) Για τους άρρενες που προορίζονται για πλήρωση τα¬ 
κτικού προσωπικού απαιτείται η εκπλήρωση των στρατιω¬ 
τικών τους υποχρεώσεων εκτός εάν έχουν νόμιμα και ορι¬ 
στικά απαλλαγεί από αυτές. 

στ) Για τους υπαλλήλους που θα προσλαμβάνονται για 
την κάλυψη αναγκών των χωρών πώλησης είναι απαραί¬ 
τητη η γνώση μιας τουλάχιστον ξένης γλώσσας που διαπι¬ 
στώνεται από τη διαδικασία των εξετάσεων. 

2. Η πρόσληψη ανακαλείται αυτόματα αν ο προσλαμβα¬ 
νόμενος δεν παρουσιαστεί να αναλάβει υπηρεσία μέσα σε 
δέκα (10) ημερολογιακές ημέρες από την ημέρα κοινοποί¬ 
ησης της πρόσληψής του με συστημένη επιστολή. 

3. Οι προσλαμβανόμενοι για συμπλήρωση θέσεων τα¬ 
κτικού προσωπικού θεωρούνται ότι βρίσκονται σε δοκιμα¬ 
σία για ένα χρόνο πλήρους πραγματικής υπηρεσίας. 

Μετά τη λήξη της δοκιμαστικής περιόδου αποφαοίζεται 
από το Πρωτοβάθμιο Υπηρεσιακό Σομβούλιο και βάση του 
φύλλου ποιότητας ή παραμονή τους ή απόλυσή τους. 

4. Κανείς δεν προσλαμβάνεται από την Εταιρεία: 
α) Αν στερείται των Πολιτικών του Δικαιωμάτων. 

β) Αν έχει καταδικαστεί για κλοπή, υπεξαίρεση, απάτη, 
εκβίαση, πλαστογραφία, συκοφαντική δυσφήμιση, ψευ¬ 
δορκία, ψευδή καταμήνυση, λιποταξία, για εγκλήματα 
γύρω από το νόμισμα και τα ήθη, όπως επίσης και αν τελεί 
σε υποδικία και έχει πσραηεμφθεί με τελεσίδικο βού¬ 
λευμα για μια από τις παραπάνω αξιόποινες πράξεις. 

γ) Αν είναι έμμεσα συνταξιούχος του Δημοσίου ή του Ιδι¬ 
ωτικού τομέα με σύνταξη που υπερβαίνει το 60% του μι¬ 
σθού του ανειδίκευτου εργάτη, σύμφωνα με την εκάστοτε 
ισχύουσα Νομοθεσία. 

5. Προσλαμβανόμενος, οποιοσδήποτε κατηγορίας 


υπάλληλος, υποχρεοϋται πριν από τον διορισμό του ή την 
πρόσληψή του να προσκομίσει όλα τα απαραίτητα δικαιο- 
λογητικά, όπως επίσης και βιογραφικό σημείωμα το οποίο 
περιλαμβάνει στοιχεία της οικογενειακής και ατομικής του 
κατάστασης. 

Είναι δυνατόν για χρονικό διάστημα που δεν ξεπερνά 
τους δύο (2) μήνες από την πρόσληψή του. με δήλωση του 
Νόμου 1599/86, να καλύψει δικαιολογητικά πρόσληψης 
που αδυνατεί άμεσα να προσκομίσει. 

Αρθρο 6ο 

ΕΠΙΤΡΟΠΗ ΠΡΟΣΛΗΨΕΩΝ 

1. Η Επιτροπή προσλήψεων για το τακτικό και εποχικό 
προσωπικό αποτελείτοι από το Γενικό Διευθυντή σαν 
Πρόεδρο, το Διευθυντή Διοικητικού ή σε περίπτωση κω- 
λύμματός του τον Υποδιευθυντή Διοικητικού, το Διευθυ¬ 
ντή και Υποδιευθυντή της Διεύθυνσης που έχει ζητήσει 
την πρόσληψη και έναν εκπρόσωπο των εργαζομένων. 

2. Σε περίπτωση απουσίας οποιουδήποτε μέλους της 
Επιτροπής ή του αντικαταστάτη του, εκτός του εκπροσώ¬ 
που των εργαζομένων, η θέση πληρώνεται με απόφαση 
του Γενικού Διευθυντή. 

Σε περίπτωση κωλύμματος του Γενικού Διευθυντή ως 
αντικαταστάτης του ορίζεται μέλος του Δ.Σ. με απόφαση 
του οργάνου αυτού. 

Η μέθοδος εργασιών της επιτροπής προσλήψεων καθο¬ 
ρίζεται με απόφαση του Διοικητικού Συμβουλίου μετά 
πρόταση του Γενικού Διευθυντή. 

Άρθρο 7ο 

ΜΕΤΑΚΙΝΗΣΕΙΣ ΠΡΟΣΩΠΙΚΟΥ 
1. α) Η σύμβαση εργασίας καθορίζει τον τόπο εργασίας. 
β) Το προσωπικό τοποθετείται και μετατίθεται με από¬ 
φαση του Γενικού Διευθυντή μετά σύμφωνη γνώμη του 
πρωτοβαθμίου Υπηρεσιακού Συμβουλίου. 

γ) Για την έγκριση μετάθεσης απαιτείται να υπάρχει 
κενή θέση. 

δ) Το προσωπικό δικαιούται να ζητήσει αμοιβαία μετά¬ 
θεση, 

ε) Δεν θεωρείται μετάθεση η μεταβολή του χώρου ερ¬ 
γασίας υπαλλήλου, που γίνεται μέσα στον ίδιο Νομό. Το 
λεκανοπέδιο της Αττικής θεωρείται ενιαίος Νομός. 

στ) Ειδικότερα για το τακτικό προσωπικό που υπηρετεί 
σήμερα, τόσο η μετάθεση όσο και η αλλαγή ειδικότητας 
γίνονται με απόφαση του Πρωτοβάθμιου Υπηρεσιακού 
Συμβουλίου, αλλά μόνο κατόπιν σχετικής αιτήσεως του 
ενδιαφερόμενου υπαλλήλου. 

ζ) Τα έξοδα της μετάθεσης βαρύνουν αυτόν που μετατί¬ 
θεται, εκτός εάν η μετάθεση γίνεται με απόφαση του Υπη¬ 
ρεσιακού Συμβουλίου και όχι με αίτηση του ενδιαφερομέ¬ 
νου. 

2. Η εταιρεία, για προσωρινή κάλυψη υπηρεσιακών ανα¬ 
γκών, αποσπά υπαλλήλους από τα Κεντρικά Γ ραφεία σε 
καταστήματα ή αντίστροφα. Οι αποσπάσεις γίνονται για 
κάλυψη υπηρεσιακών αναγκών της ειδικότητας του απο¬ 
σπασμένου. 

3. Οι εκτός έδρας μετακινήσεις για την κάλυψη υπηρε¬ 
σιακών αναγκών γίνονται με απόφαση του Γενικού Διευ- 

θυντή και έξοδα της εταιρείας και στο μετακινούμενο 
προσωπικό δίδονται οι εκτός έδρας παροχές που ισχύουν 
κάθε φορά. 

Αρθρο 8ο 
ΑΔΕΙΕΣ ΑΠΟΥΣΙΑΣ 

1. Οι άδειες του προσωπικού διακρϊνονται σε: 
α) Άδειες κανονικές. 

β) Άδειες ασθένειας, 
γ) Άδειες χωρίς αποδοχές. 

δ) Άδειες ειδικές με ή χωρίς αποδοχές (γάμου, γέννη¬ 
σης, θανάτου, συνδικαλιστικές, κύησης, λοχείας, παρακο¬ 
λούθησης τέκνων, γονικές, εκλογικές, στρατιωτική άδεια, 
άδεια σπουδών κ.λπ,). 

Όλες οι άδειες δίνονται σύμφωνα με όσα ορίζουν οι οι¬ 
κείοι Νόμοι και οι υπουργικές αποφάσεις. 

Η άδεια είναι δικαίωμα του προσωπικού από το οποίο 
δεν χωρεί παραίτηση. 

Οι άδειες συζύγων που και οι δύο είναι υπάλληλοι της 
εταιρείας, χορηγούνται κατά το δυνατόν στο ίδιο χρονικό 
διάστημα εφ’ όσον το επιθυμούν. 

2. Η κανονική άδεια χορηγείται κατ’ αρχήν εφ’ άπαξ. Η 
τμηματική χορήγησή της είναι δυνατή σύμφωνα με τις 
προϋποθέσεις της νομοθεσίας που ισχύει και όταν οι υπη¬ 
ρεσιακές ανάγκες το επιβάλλουν. 

Η κανονική άδεια που χορηγήθηκε μπορεί να ανοκληθεί 
για λόγους υπηρεσιακής ανάγκης ή ύστερα από αίτηση 
του ενδιαφερόμενου και μετά από εκτίμηση των σχετικών 
λόγων που αναφέρονται σ’ αυτήν. Η ανάκληση πρέπει να 
γίνεται με έγγραφο. 

Το προσωπικό δεν δικαιούται να εγκαταλείφει τη θέση 
του, πριν από τη γνωστοποίηση της άδειός του και πριν 
από την ορισμένη ημέρα έναρξής της. Το προσωπικό 
οφείλει αμέσως μετά τη λήξη της άδειας να επανελθεί στη 
θέση του. Αποδοχές ημερών αδικαιολόγητης υπέρβασης 
κανονικής αδείας σε καμμία περίπτωη δεν οφείλονται στο 
προσωπικό. Αδικαιολόγητη υπέρβαση κανονικής αδείας 
ισοδυναμεί με αδικαιολόγητη απουσία και επισύρει πει¬ 
θαρχική ποινή. 

Η διάρκεια της κανονικής άδειας και των αδειών ασθέ¬ 
νειας καθορίζεται βάσει της εκάστοτε ισχύουσας νομοθε¬ 
σίας. 

3. Το προσωπικό που για λόγους ασθένειας, η οποία θα 
διαπιστωθεί αρμόδια, αδυνατεί να εκτελέσει την υπηρεσία 
του, δικαιούται άδεια ασθένειας με αποδοχές, που καλύ¬ 
πτονται από τον ασφαλιστικό φορέα και την εταιρεία και 
χορηγείται με τους όρους και τις προϋποθέσεις της νομο¬ 
θεσίας που ισχύει. Η εταιρεία διατηρεί το δικαίωμα να 
ελέγξει την ασθένεια με γιατρό της επιλογής της. 

Η ασθένεια κατά το διάστημα της άδειας δεν παρατείνει 
αυτόματα τη διάρκειά της. 

4. Σε περιπτώσεις στις οποίες προβλέπεται παράσταση 
του προσωπικού μπροστά σε Υπηρεσιακά ή Πειθαρχικά 
Συμβούλια της εταιρείας, χορηγείται άδεια με αποδοχές 
διάρκειας τόσων ημερών, όσες κατά περίπτωση, είναι 
αναγκαίες για την άμεση επάνοδο στα καθήκοντά του. 

5. Σε εξαιρετικές περιπτώσεις μπορεί να χορηγείται στο 
προσωπικό, μετά από γραπτή αίτησή του και απόφαση του 
Γενικού Διευθυντή, άδεια χωρίς αποδοχές, της οποίας η 


διάρκεια δεν υπερβαίνει τους τρεις (3) μήνες. 

6. Ειδικές άδειες: 
α) Γάμου εργαζόμενου. 

Αυτή ορίζεται σε επτά ημερολογικές ημέρες, 
β) Γέννησης τέκνου. 

Αυτή ορίζεται σε τρεις εργάσιμες ημέρες σύμφωνα με 
το πρόγραμμα εργασίας του εργαζόμενου, 
γ) θανάτου. 

Αυτή ορίζεται για θάνατο συζύγου, τέκνων, αδελφών ή 
γονέων σε τρεις εργάσιμες ημέρες. Σε περίπτωση θανά¬ 
του πάππων, εγγονών ορίζεται σε μία εργάσιμη ημέρα, 
δ) Συνδικαλιστική. 

Ό,τι σύμφωνα με το Νόμο 1264/82 άρθρο 17, όπως 
εκάστοτε ισχύει, περί συνδικαλιστών αδειών ορίζεται ή 
ό,τι άλλο προβλέπεται από την ισχύουσα σχετική νομοθε¬ 
σία. Ρυθμίσεις ευνοϊκότερες για την άσκηση των συνδικα¬ 
λιστικών δικαιωμάτων που έχουν ήδη αποκτηθεί ή θα απο¬ 
κτηθούν με συμφωνία μισθωτών και εργοδοτών ή με Συλ- 
λοι^κές Συμβάσεις Εργασίας ή Διαιτητικές Αποφάσεις, 
υπερισχύουν, 
ε) Κύησης και Λοχείας. 

Κάθε εργαζόμενη δικαιούται μία (1) εβδομάδα με πλή¬ 
ρεις αποδοχές επί πλέον όσων ορίζει κάθε φορά η νομο¬ 
θεσία που ισχύει. Μετά περίοδο οκτώ (8) εβδομάδων από 
τη γέννηση του τέκνου η εργαζόμενη δικαιούται επί ένα 
χρόνο μειωμένο ωράριο κατά δύο ώρες και για ένα επί 
πλέον χρόνο μειωμένο κατά μία ώρα. Επί δύο χρόνια μετά 
τη γέννηση του παιδιού της απαλλάσσεται, μετά από αί¬ 
τησή της από τις νυκτερινές βάρδιες, 
στ) Γονικές (χωρίς αποδοχές). 

Δίδονται σύμφωνα με τη νομοθεσία που ισχύει κάθε 
φορά. 

ζ) Άδεια παρακολούθησης τέκνων (με αποδοχές). 
Δίδεται για παρακολούθηση της σχολικής προόδου των 
τέκνων και ορίζεται σε πέντε (5) εργάσιμες ημέρες για τέ¬ 
κνα μέχρι οκτώ ετών και σε τέσσερις (4) εργάσιμες ημέρες 
για τέκνα μέχρι δεξαέξι ετών τα οποία παρακολουθούν μα¬ 
θήματα στοιχειώδους ή μέσης εκπαίδευσης. Η άδεια αυτή 
δίδεται τμηματικά, η διάρκειά της δε, δύναται να είναι από 
μία εργάσιμη ώρα που θα φτάνει σε εξαιρετικές περιπτώ¬ 
σεις τη μία εργάσιμη ημέρα, με τον όρο ότι συνολικά αυτή 
δεν θα υπερβεί το παραπάνω όριο εργασίμων ημερών για 
κάθε ημερολογιακό έτος με την προσκόμιση των δικαιο- 
λογητικών εφ' όσον προβλέπεται από την ισχύουσα Νομο¬ 
θεσία. 

η) Ειδική άδεια απουσίας για άσκηση εκλογικού δικαιώ¬ 
ματος. Δίδονται σύμφωνα με τη Νομοθεσία που ισχύει 
κάθε φορά. 

θ) Άδεια συμμετοχής σε Εξετάσεις. 

Αυτή ορίζεται σε είκοσι (20) εργάσιμες ημέρες με απο¬ 
δοχές για συμμετοχή σε εξετάσεις των εργαζομένων μα¬ 
θητών ή σπουδαστών ή φοιτητών εκπαιδευτικών μονάδων 
οποιουδήποτε τύπου και οποιοσδήποτε βαθμίδας του Δη¬ 
μοσίου ή εποπτευομένων απ’ το Δημόσιο με οποιοδήηοτε 
τρόπο, οι οποίοι δεν έχουν συμπληρώσει το 25ο έτος της 
ηλικίας τους. Η άδεια αυτή χορηγείται σε συνεχείς ημέρες 
ή τμηματικά. 

ι) Άδεια για μεταπτυχιακές σπουδές. 

Για μεταπτυχιακές σπουδές Πανεπιστημιακού επιπέ- 

δου, χορηγείται μετά αίτηση του ενδια(ρερομένου άδεια 
άνευ αποδοχών της οποίας η διάρκεια δεν μπορεί να 
υπερβεί τα δύο (2) χρόνια. Η άδεια χορηγείται από το Γε¬ 
νικό Διευθυντή. 

Άρθρο 9ο 

ΑΜΟΙΒΕΣ ΠΡΟΣΩΠΙΚΟΥ ΚΑΙ ΑΛΛΕΣ ΠΑΡΟΧΕΣ 

1. Το προσωπικό αμοίβεται με μηνιαίες αποδοχές ή με 
ημερομίσθιο. Οι αποδοχές ή τα ημερομίσθια καταβάλλο¬ 
νται τμηματικά την 15η και την τελευταία ημέρα κάθε 
μήνα. 

Το ύψος των αποδοχών και των κάθε είδους επιδομά¬ 
των ολόκληρου του προσωπικού καθορίζονται με από¬ 
φαση του Γενικού Διευθυντή, μετά έγκριση του Υπουργού 
Οικονομικών, εφαρμοζομένων των σχετικών διατάξεων 
της νομοθεσίας που ισχύει, του Ν. 1876/90, του Π,Δ. 86/ 
79, άρθρο 9 και του Οργανισμού της εταιρείας. Η αξίωση 
για αποδοχές αρχίζει οπό την ημέρα ανάληψης υπηρε¬ 
σίας 

2. Επίσης ο Γενικός Διευθυντής, μετά από έγκριση του 
Υπουργού Οικονομικών, καθορίζει το ύψος της εκτός 
έδρας αποζημίωσης όλου γενικά του προσωπικού της 
εταιρείας που μετακινείται για εκτέλεση υπηρεσίας. 

3. Το προσωπικό αμοίβεται για την πέραν του κανονικού 
ωραρίου εργασίαν του κατά τα υπό του Νόμοι προβλεπό- 
μενα. 

4. Για εξαιρετικές υπηρεσίες εργαζόμενου στην εται¬ 
ρεία, το Δ.Σ. της εταιρείας αποφασίζει, με εισήγηση του 
Γενικού Διευθυντή, την απονομή: 

α) Εύφημης μνείας, 
β) Επαίνου, 
γ) Υλικής αμοιβής. 

Η υλική αμοιβή δεν μπορεί να ξεπερνά τις ακαθάριστες 
αποδοχές δύο μηνών του εργαζόμενου. 

5. Σε όσους από το προσωπικό παντρεύονται, παρέχε¬ 
ται από την εταιρεία σαν γαμήλιο δώρο ποσό ίσο με τις κα¬ 
θαρές αποδοχές ενός Ιδθημέρου. Αν και οι δύο σύζυγοι 
ανήκουν στο προσωπικό της εταιρείας, το λαμβάνουν και 
οι δύο χωριστά. 

6. Σε περίπτωση θανάτου ή αναπηρίας που προξενή- 
θηκε στον εργαζόμενο κατά την εκτέλεση της εργασίας 
του και που καθιστά αδύνατη τη συνέχιση της εργασίας, 
δύναται η εταιρεία να προσλαμβάνει τον ή τη σύζυγο του 
εργαζόμενου ή ένα από τα παιδιά του κατά περίπτοιση, 
αφού αξιολογηθούν από το Πρωτοβάθμιο Υπηρεσιακό 
Συμβούλιο τα κοινωνικά κριτήρια και εφαρμοστούν ανά¬ 
λογα οι διατάξεις και όροι πρόσληψης του άρθρου 4 του 
Κανονισμού αυτού, εφ’ όσον δεν υπάρχει απαγορευτική 
διάταξη Νόμου. 

Άρθρο 10ο 

ΜΗΤΡΩΟ ΠΡΟΣΩΠΙΚΟΥ ΦΥΛΛΑ ΠΟΙΟΤΗΤΑΣ 

1. Η εταιρεία τηρεί μητρώο για ολόκληρο το προσωπικό 
στο οποίο περιέχονται όλα τα στοιχεία ταυτότητας, στρα¬ 
τολογικής και οικογενειακής κατάστασης, στοιχεία Ποινι¬ 
κού Μητρώου και Πιστοποιητικά Σπουδών. Κάθε μετα¬ 
βολή των πιο πάνω στοιχείων, όπως γάμος, γέννηση τέ¬ 
κνου κ.λπ. πρέπει να ανακοινώνεται όχι αργότερα από ένα 
μήνα στη Διεύθυνση Διοικητικού γραπτά από τον ενδιαφε¬ 


ρόμενο και να προσκομίζονται τα απαραίτητα αποδεικτικά 
στοιχεία. Η παράλειψη της ανακοίνωσης αυτής συνεπάγε¬ 
ται την απώλεια των δικαιωμάτων υπέρ του υπαλλήλου 
που προήλθαν από την μεταβόλή της κατάστασης για όλο 
το χρόνο που διήρκεσε η παράλειψη. Επίσης οφείλει να 
ανακοινώνει αμέσως τυχόν αλλαγή της διεύθυνσης κατοι¬ 
κίας του. 

2. Για το προσωπικό, τακτικό, έκτακτο και εποχικό, 
κάθε χρόνο κατά τον μήνα Νοέμβρη συντάσσεται φύλλο 
ποιότητας το οποίο καταχωρείται στον ατομικό φάκελλο 
(μητρώο). 

Οδηγίες για τον τρόπο βαθμολογίας δίδονται με εγκύ¬ 
κλιο που εκδίδει ο Γενικός Διευθυντής. 

Τα φύλλα ποιότητας συντάσσονται κατά περίπτωση: 
α) Από τους Προϊσταμένους, β) από το Υπεύθυνο Κατα¬ 
στήματος ή από τον αρμόδιο Υποδιευθυντή και γ) από τον 
αρμόδιο Διευθυντή. Τα φύλλα ποιότητας των Υποδιευθυ¬ 
ντών συντάσσονται από τον αρμόδιο Διευθυντή και το Γ ε¬ 
νικό Διευθυντή. Τα φύλλα ποιότητας των Διευθυντών συ- 
ντάσσονταί από το Γενικό Διευθυντή. 

Στα φύλλα ποιότητας βαθμολογούνται: 
α) Η ικανότητα. 

β) Η επαγγελματική ευσυνειδησία και δραστηριότητα 
στην εταιρεία, 
γ) Η παραγωγικότητα. 

δ) Οι διοικητικές ικανότητες και η ανάληψη πρωτοβου¬ 
λιών. 

ε) Η συμπεριφορά. 

3. Στα φύλλα ποιότητας, το προσωπικό χαρακτηρίζεται 
σαν Άριστο, Λίαν Καλό, Καλό, Μέτριο και Ανεπαρκές. 

Η κατάταξη αυτή του προσωπικού γίνεται με βάση την 
βαθμολογία του, η οποία είναι ο μέσος όρος των βαθμών 
των κρινομένων σημείων, θεωρώντας σαν εκατό τοις 
εκατό (100%) το ανώτερο όριο βαθμολογίας, η κατάταξη 
θα γίνεται όπως παρακάτω: 

100% - 95% Άριστος 
94% - 85% Λ’ιαν Καλός 
84% - 65% Καλός 
64% - 45% Μέτριος 
μέχρι 44% Ανεπαρκής 

Εάν ο εργαζόμενος κριθεί ανεπαρκής έχει δικαίωμα να 
προσφύγει στο Πρωτοβάθμιο Υπηρεσιακό Συμβούλιο με 
αίτησή του για την επανεξέταση του θέματος. Εάν και το 
2ο χρόνο κριθεί ανεπαρκής ακολουθείται η ίδια διαδικα¬ 
σία. Εάν και τον τρίτο χρόνο κριθεί ανεπαρκής η απόφαση 
για την ανεπάρκειά του πρέπει να ληφθεΐ με σύμφωνη 
γνώμη του Πρωτοβάθμιου Υπηρεσιακού Συμβουλίου, στο 
οποίο υποχρεωτικά εισάγεται. 

Εάν η ανεπάρκεια και τον τρίτο χρόνο επικυρωθεί από 
το Υπηρεσιακό Συμβούλιο τότε ο εργαζόμενος παραπέ- 
μπεται από τον προσωπάρχη στο πειθαρχικό συμβούλιο 
για την επιβολή ποινής. 

Όλοι οι εργαζόμενοι βαθμολογούνται τουλάχιστον από 
δύο βαθμολογητές, εκτός των Διευθυντών, οι οποίοι βαθ¬ 
μολογούνται από τον Γενικό Διευθυντή. 

Σε περίπτωση μεγαλύτερης του 30% απόκλισης μεταξύ 
του μεγαλύτερου και του μικρότερου βαθμού, ο εργαζό¬ 
μενος μπορεί να προσφύγει στο Υπηρεσιακό Συμβούλιο 
για επανεξέταση της βαθμολογίας του. 

Όλο το προσωπικό δικαιούται να λάβει γνώση των φύλλων 
ποιότητας και κρίσης που το αφορούν και τσ οποία υπο¬ 
γράφει ανεπιφύλακτα εφόσον συμφωνεί ή σε περίπτωση 
που διαφωνεί κάνοντας την σχετική παρατήρηση στο 
φύλλο βαθμολογίας. 

Σε περίπτωση που σε υποκατάστημα δεν υπάρχει υπεύ¬ 
θυνος και προϊστάμενος, έτσι ώστε να καλύπτεται η προϋ¬ 
πόθεση των δύο βαθμολογητών, κατ’ εξαίρεση, βαθμολο¬ 
γούν και οι επόπτες. 

4. Οι υπάλληλοι που είναι επιφορτισμένοι με την τήρηση 
και ενημέρωση των φακέλλων, φέρουν την ευθύνη για την 
ασφαλή φύλαξη και τήρησή τους καθώς και για την τήρηση 
εχεμύθειας για το περιεχόμενό τους. 

Άρθρο 11 

ΥΠΗΡΕΣΙΑΚΑ ΣΥΜΒΟΥΛΙΑ 

1. Τα Υπηρεσιακά Συμβούλια έχουν τις εξής αρμοδιότη¬ 
τες: 

α) Τοποθετούν, μετατάσσουν σε ειδικότητες και μετα¬ 
θέτουν το προσωπικό της εταιρείας. 

β) Κρίνουν και προάγουν αυτό βαθμολογικά με αιτιολο¬ 
γημένες αποφάσεις τους και με βάση τα φύλλα ποιότητας 
των εργαζομένων και 

γ) Είναι αρμόδια για την χορήγηση άδειας άνευ αποδο¬ 
χών διάρκειας μεγαλύτερης των τριών (3) μηνών. 

2. Λειτουργούν δύο (2) Υπηρεσιακά Συμβούλια. 

Το Πρωτοβάθμιο Υπηρεσιακό Συμβούλιο και το Δευτε¬ 
ροβάθμιο. 

α) Το Πρωτοβάθμιο Υπηρεσιακό Συμβούλιο αποτελεΐται 
από: 

- τον Γ ενικό Διευθυντή σαν Πρόεδρο και σε περίπτωση 
κωλύμματος ή απουσίας από τον Αντιπρόεδρο του Διοικη¬ 
τικού Συμβουλίου, 

- τον Διευθυντή κάθε Διεύθυνσης, 

-τον Υποδιευθυντή Διοικητικού σαν εισηγητή χωρίς 
ψήφο, 

- έναν εκπρόσωπο των εργαζομένων 

β) Το Δευτεροβάθμιο Υπηρεσιακό Συμβούλιο αποτελεί- 
ται από: 

- τον Πρόεδρο του Διοικητικού Συμβουλίου και σε περί¬ 
πτωση κωλύμματος ή απουσίας από τον Αντιπρόεδρο του 
Διοικητικού Συμβουλίου, 

-δύο μέλη του Διοικητικού Συμβουλίου της εται¬ 
ρείας, 

- έναν Διευθυντή του Υπουργείου Οικονομικών, οριζό¬ 
μενο από τον Υπουργό Οικονομικών. 

- τον Διευθυντή Διοικητικού σαν εισηγητή χωρίς ψήφο, 

- έναν εκπρόσωπο των εργαζομένων. 

Οι εργαζόμενοι μπορούν να προσφύγουν στο Δευτερο¬ 
βάθμιο Υπηρεσιακό Συμβούλιο μέσα σε δέκα (10) ημέρες 
από την κοινοποίηση σε αυτούς της απόφασης του Πρω¬ 
τοβάθμιου Υπηρεσιακού Συμβουλίου, αλλιώς η απόφαση 
θεωρείται τελεσίδικη. 

Εάν ο εργαζόμενος κρίνει ότι δεν δικαιώθηκε ούτε από 
το Δευτεροβάθμιο Υπηρεσιακό Συμβούλιο μπορεί να προ- 


σφύγει στην Δικαιοσύνη. Μέχρι την έκδοση τελεσίδικης 
απόφασης της Δικαιοσύνης ισχύει η απόφαση του Δευτε¬ 
ροβάθμιου Υπηρεσιακού Συμβουλίου. 

Άρθρο 12 

ΠΕΙΘΑΡΧΙΚΟ ΔΙΚΑΙΟ 
ΠΕΙΘΑΡΧΙΚΑ ΑΔΙΚΗΜΑΤΑ - ΠΟΙΝΕΣ 

1. Πειθαρχικό αδίκημα θεωρείται κάθε υπαίτια πράξη ή 
παράλειψη υπαλλήλου δυνάμενη να καταλογισθεί και η 
οποία μπορεί να βλάψει τσ συμφέροντα της εταιρείας. Ει¬ 
δικότερα: 

α) Παράβαση εντολών της εταιρείας και του Κανονισμού 
καθώς και η παράβαση της εχεμύθειας που επιβάλλεται 
από την υπηρεσία και τη φύση της εργασίας. 

β) Η παράβαση των κανόνων ασφαλείας των υπηρεσιών 
για την ασφάλεια του Κράτους, των κανόνων της ΥΠΕΝ, 
ΥΠΑ, των κανόνων των Τελωνειακών και Λιμενικών Αρ¬ 
χών. 

γ) Η παράβαση των εγκυκλίων οδηγιών, των ειδικών κα¬ 
νονισμών και των κανονισμών πρόληψης ατυχημάτων. 

δ) Η οποιαδήποτε πράξη ή παράλειψη σε βάρος της 
εταιρείας και του Δημοσίου που προβλέπεται και τιμωρεί¬ 
ται από τον Ποινικό Κώδικα. 

ε) Κάθε πράξη ή παράλειψη που μπορεί να προκαλέσει 
υλική ή ηθική ζημία στην εταιρεία. 

στ) Η ανάρμοστη συμπεριφορά προς τους συναδέλφους 
(Προϊσταμένους, Υφιστάμενους κ.λπ.) και τους συναλλασ¬ 
σόμενους από την εταιρεία. Η δε υποτροπή αποτελεί βαρύ 
πειθαρχικό παράπτωμα, 

ζ) Η σύνταξη μη αντικειμενικού φύλλου ποιότητας γενο- 
μένη από αμέλεια ή δόλο. 

η) Η αδικαιολόγητη παράλειψη ή ελλειπής ή ψευδής δή¬ 
λωση ή απόκρυψη οποιουδήποτε στοιχείου της ατομικής 
και οικογενειακής κατάστασης. Ιδιαίτερα σοβαρό πειθαρ¬ 
χικό αδίκημα θεωρείται η απόκρυψη μεταβολής που έχει 
σαν συνέπεια την διακοπή χορήγησης επιδομάτων, 
θ) Η οποιαδήποτε ατασθαλία περί την διαχείριση. 

Ι) Η επιδίωξη ή η αποδοχή από τον υπάλληλο οποιοσδή¬ 
ποτε υλικής παροχής προερχομένης από πρόσωπα των 
οποίων τις υποθέσεις διαχειρίζεται ή πρόκειται να διαχει- 
ρισθεί κατά την ενάσκηση του υπηρεσιακού του έργου, 
εφόσον αυτό είναι σε βάρος των συμφερόντων της εται¬ 
ρείας. 

ια) Η οποιαδήποτε παράνομη οικονομική συναλλαγή με 
πελάτες ή προμηθευτές της εταιρείας. 

ιβ) Η παροχή πληροφοριών που κατέχει ο εργαζόμενος 
λόγω της υπαλληλικής ιδιότητας, από τη φύση της εργα¬ 
σίας του, για εξυπηρέτηση δικών του συμφερόντων, ή 
συμφερόντων τρίτων. 

ιγ) Η καθ’ οιονδήποτε τρόπο άμεσο ή έμμεσο, συμμε¬ 
τοχή σε δημοπρασία που διενεργείται από την εταιρεία ή 
που έχει σχέση με αυτή. 

ιδ) Η καθ’ οιονδήποτε τρόπο εξυπηρέτηση συμφερό¬ 
ντων τρίτων σε βάρος της εταιρείας, 
ιε) Η ψευδής δήλωση ασθένειας. 

ιστ) Η αδικαιολόγητη αποχή από την εκτέλεση των υπη¬ 
ρεσιακών καθηκόντων. 

ιζ) Η ηθική αυτουργία ή συνέργεια σε πειθαρχικά κολά- 

σιμη πράξη ή παράλειψη αποτελούν πειθαρχικά αδική¬ 
ματα που επισύρουν την αυτή ποινή. 

Τα παραπάνω πειθαρχικά αδικήματα επιφέρουν τις νό¬ 
μιμες συνέπειες για τον εργαζόμενο μόνο όταν αποδει- 
χθούν με νόμιμη διαδικασία. 

2. Οι πειθαρχικές ποινές είναι; 

α) Η γραπτή παρατήρηση 

β) Η επίπληψη 

γ) Πρόστιμο μέχρι ποσοστού 25% επί του ημερομισθίου 
ή του 1/25 του μηνιαίου μισθού κατατιθέμενα εντός τριά¬ 
ντα (30) ημερών από την επιβολή του, υπέρ της Εργατικής 
Εστίας. 

δ) Προσωρινή παύση μέχρι τριών (3) μηνών με στέρηση 
αποδοχών εφόσον ο εργαζόμενος υποπέσει σε σοβαρό 
πειθαρχικό παράπτωμα. 

3. Οι παρακάτω περιπτώσεις συνιστούν επιβαρυνηκές πα¬ 
ραβάσεις πειθαρχικών παραπτοιμάτων και αδικημάτων. 

α) Η καταδίκη για κακούργημα ή για τα πλημμελήματα 
της κλοπής, υπεξαίρεσης, απάτης, εκβιασμού, καθώς και 
η καταδίκη σε στέρηση των πολιτικών του δικαιωμάτων. 

β) Κάθε περιπτίύση απάτης ή κλοπής ή υπεξαίρεσης 
που διαπράχθηκε στην υπηρεσία καθώς και απιστίας γύρω 
από την διαχείριση, όπως η από δόλο ή βαρειά αμέλεια πα¬ 
ράλειψη εγγραφής στο δελτίο λιανικής πώλησης πωλου- 
μένου είδους, οι παραγγελίες ειδών που από βαρειά αμέ¬ 
λεια ή δόλο είναι υψηλότερες των αναγκών της εταιρείας 
και χωρίς έγκριση του Γενικού Διευθυντή, οι αγορές σε 
υψηλότερες τιμές από τις κανονικές χωρίς να υπάρχει 
προγενέστερη έγκριση του Γ ενικού Διευθυντή και εφόσον 
για όλα αυτά υπάρχει αιτιολογημένο πόρισμα Διοικητικής 
Εξέτασης στη διενέργεια της οποίας μετέχει ένας εκπρό¬ 
σωπος των εργαζομένων. Ο αριθμός και τα μέλη της Εξε¬ 
ταστικής Επιτροπής ορίζονται από τον Γενικό Διευθυ¬ 
ντή. 

Ο εκάστοτε ισχύων κανονισμός αγορών και πωλήσεων 
ρυθμίζει ειδικότερα την περίπτωση αυτή. 

γ) Η από βαρειά αμέλεια ή δόλο παράβαση του υπηρε¬ 
σιακού καθήκοντος που έχει σαν συνέπεια υλική ή ηθική 
ζημία για την εταιρεία ή για εργαζόμενο και που αποδει- 
κνύεται από αιτιολογημένο πόρισμα Διοικητικής Εξέτα¬ 
σης. 

δ) Κάθε πράξη ή παράλειψη που μπορεί να χαρακτηρι- 
σθεί σαν πράξη εύνοιας προς προμηθευτή εις βάρος των 
συμφερόντων της εταιρείας. 

ε) Η δωροληψία από εργολάβους ή προμηθευτές ή πε¬ 
λάτες της εταιρείας. Στην περίπτωση αυτή οι συνέπειες 
επέρχονται ανεξάρτητα από την υποβολή μήνυσης κατά 
του υπαλλήλου. 

4. Το αρμόδιο Πειθαρχικό Συμβούλιο με αιτιολογημένη 
απόφασή του επιβάλει την αρμόζουσα για κάθε υπηρε¬ 
σιακή πειθαρχική ποινή. 

5. Οι πειθαρχικές ποινές αποφασίζονται; 

Η γραπτή παρατήρηση από το Γενικό Διευθυντή ενώ 
όλες οι υπόλοιπες από το Πρωτοβάθμιο Πειθαρχικό Συμ¬ 
βούλιο. Όλες οι ποινές υλοποιούνται με απόφαση του Γ ε¬ 
νικού Διευθυντή. 

Για την απόλυση του πάσης φύσειυς προσωπικού της 
Εταιρείας απαιτείται προηγούμενη έγκριση του Υπουργού 
Οικονομικών. 


Για τους Διευθυντές ή Υποδιευθυντές της Εταιρείας 
σαν Πρωτοβάθμιο Υπηρεσιακό Συμβούλιο λειτουργεί το 
Δευτεροβάθμιο και σαν Δευτεροβάθμιο το Διοικητικό 
Συμβούλιο της Εταιρείας. 

Τα αυτά ισχύουν και για το Πειθαρχικό Συμβούλιο. 

’Αρθρο 13 

ΠΕΙΘΑΡΧΙΚΑ ΣΥΜΒΟΥΛΙΑ 

1. Λειτουργούν δύο Πειθαρχικά Συμβούλια. Το Πρωτο¬ 
βάθμιο και το Δευτεροβάθμιο. 

α) Το Πρωτοβάθμιο Πειθαρχικό Συμβούλιο απαρτίζεται 
από το Γενικό Διευθυντή της Εταιρείας σαν Πρόεδρο και 
τούτου κωλυομένου ή απουσιάξοντος από τον Αντιπρόε¬ 
δρο του Διοικητικού Συμβουλίου όλους τους Διευθυντές 
της, έναν εκπρόσωπο των εργαζομένων και για τον Υπο¬ 
διευθυντή Διοικητικού ως εισηγητή χωρίς δικαίωμα ψή¬ 
φου. Οι αποφάσεις λαμβάνονται πάντοτε κατά απόλυτη 
πλειοψηφία. 

β) Το Δευτεροβάθμιο Πειθαρχικό Συμβούλιο απαρτίζε¬ 
ται από έναν (1) Δικαστικό ως Πρόεδρο, έναν (1) Διευθυ¬ 
ντή του Υπουργείου Οικονομικών οριζόμενο από τον 
Υπουργό, τον Πρόεδρο του Δ.Σ. της Εταιρείας, το Γ ενικό 
Διευθυντή, το Διευθυντή της αρμόδιας Διεύθυνσης, εκτός 
εάν πρόκειται να συζητηθεί υπόθεσή του οπότε τον αντι¬ 
καθιστά άλλος Διευθυντής με απόφαση του Γ ενικού Διευ¬ 
θυντή, το Διευθυντή Διοικητικού ως εισηγητή χωρίς δικαί¬ 
ωμα ψήφου και έναν εκπρόσωπο των εργαζομένων. 

γ> Κατά της απόφασης του Δευτεροβάθμιου Πειθαρχι¬ 
κού Συμβουλίου ο κριθείς μπορεί να ασκήσει Έφεση ενώ¬ 
πιον της Επιτροπής Εργασίας της Νομαρχίας του άρθρου 
1 παρ. 3 Ν.Δ. 3789/57 και άρθρου 8 του Π.Δ. 369/89. 

2.0 Υποδιευθυντής Διοικητικού είναι υποχρεωμένος να 
εισάγει στο Πρωτοβάθμιο Πειθαρχικό Συμβούλιο οποιοδή- 
ποτε αναφορά ή καταγγελία που έχει γνωστοποιηθεί σ' 
αυτόν καθώς και τα τυχόν εκδοθέντα υπό αρμόδιας Εξε¬ 
ταστικής Επιτροπής πορίσματα, τα οποία του παραδίδο- 
νται από το Γενικό Διευθυντή. 

Η μη εισαγωγή αυτών, αποτελεί πειθαρχικό παράπτωμα. 
Ο κρινόμενος εντός δέκα (10) ημερών από την με οποιο- 
δήποτε τρόπο κοινοποίηση της ποινής του μπορεί να προ- 
σφύγει στο Δευτεροβάθμιο Πειθαρχικό Συμβούλιο, αλλιώς 
η ποινή θεωρείται τελεσίδικη. Η εμπρόθεσμη άσκηση της 
προσφυγής συνεπάγεται την αναστολή εκτέλεσης της 
ποινής. 

Κατ' εξαίρεση, το Πρωτοβάθμιο Πειθαρχικό Συμβούλιο, 
επιλαμβάνεται και αποφασίζει επί προσφυγής κατά απο- 
φάσεωςτου Γ ενικού Διευθυντή της Εταιρείας με βάση την 
οποία επιβλήθηκε η ποινή της Γραπτής Παρατήρησης. Η 
προσφυγή πρέπει να είναι γραπτή, ασκείται μέσα σε (5) 
ημέρες από την καθοιοδήποτε τρόπο κοινοποίηση της 
ποινής στον τιμωρηθέντα και η απόφαση λαμβάνεται με 
απόλυτη πλειοψηφία μέσα σε δεκαπέντε (15) ημέρες από 
την επόμενη της άσκησης της προσφυγής. Στην περί¬ 
πτωση αυτή το Συμβούλιο μπορεί να απαλλάξει τον τιμω- 
ρηθέντα ακυρώνοντας την ποινή, 

3. Σε περίπτωση που διαπράττεται πειθαρχικό αδίκημα, 
τα Πειθαρχικά Συμβούλια μπορούν να επιληφθούν με πρό¬ 
σκληση του Γ ενικού Διευθυντή επιβάλλοντας μία από τις 
προβλεπόμενες ποινές. 

α) Καμία πειθαρχική ποινή δεν επιβήλλεται χωρίς προη¬ 
γούμενη κλήση προς απολογία του υπό κατηγορία τελού- 
ντος εργαζομένου. Η κλήση επιδίδεται γραπτά και η απο¬ 
λογία πρέπει να υποβάλεται μέσα στην προθεσμία που 
ορίζει η κλήση, ανάλογα με τη βαρύτρτα του αδικήματος, 
αλλά σε καμία περίπτωση η προθεσμία δεν μπορεί να είναι 
μεγαλύτερη των δεκαπέντε (15) ή μικρότερη των τριών (3) 
εργάσιμων ημερών από την ημέρα παραλαβής. 

β) Η άρνηση παραλαβής της κλήσης προς απολογία ή 
του εγγράφου της πειθαρχικής απόφασης συνιστούν ανυ¬ 
πακοή και απρεπή συμπεριφορά και αποτελούν πειθαρ¬ 
χικό παράπτωμα. Η μη υποβολή απολογίας ή η εκπρόθε¬ 
σμη υποβολή αυτής εκτιμούνται ελεύθερα από αυτούς 
που κατά τον παρόντα κανονισμό ασκούν την πειθαρχική 
εξουσία. 

γ) Κανείς δεν διώκεται για δεύτερη φορά για το ίδιο πει¬ 
θαρχικό αδίκημα. Για την ίδια πράξη επιβάλλεται μία 
ποινή, έστω και αν αυτή περιέχει τα στοιχεία περισσότε¬ 
ρων πειθαρχικών αδικημάτων. Για περισσότερα πειθαρ¬ 
χικά αδικήματα που συνεκδικάζονται επιβάλλεται μία πει¬ 
θαρχική ποινή κατά συγχώνευση. 

4. Τα πειθαρχικά αδικήματα παραγράφονται μετά από 
πάροδο έξι (6) μηνών από την τέλεσή τους εφόσον μέσα 
στο χρονικό διάστημα αυτό δεν κινήθηκε η πειθαρχική δια¬ 
δικασία, που αρχίζει με την γραπτή εντολή του Γ ενικού 
Διευθυντή για διενέργεια Διοικητικής Εξέτασης. Η έναρξη 
της πειθαρχικής διαδικασίας διακόπτει την παραγραφή 
επί ένα χρόνο μέσα στον οποίο υποχρεωτικά πρέπει να εκ- 
δοθεί απόφαση οριστική. Μετά την πάροδο του χρόνου 
αποκλείεται η εκτέλεση πειθαρχικών ποινών που επιβλή¬ 
θηκαν και δεν εκτελέσθηκαν. 

5. Ο Γ ενικός Διευθυντής με βάση το αιτιολογημένο πό¬ 
ρισμα της Διοικητικής Εξέτασης αποφασίζει αν θα παρα- 
πέμφει την υπόθεση στην πειθαρχική διαδικασία ή αν θα 
την εισάγει στο Διοικητικό Συμβούλιο το οποίο σαν συλλο¬ 
γικό όργανο αποφασίζει για την υποβολή μήνυσης κατά 
του υπαλλήλου, αν το παράπτωμα είναι και ποινικά αδί¬ 
κημα. 

6. Η καταγγελία σύμβασης εργασίας γίνεται σύμφωνα 
με το άρθρο 9 του Π.Δ. 86/79 σε συνδυασμό με την Εργα¬ 
τική Νομοθεσία όπιος εκάστοτε ισχύει. 

Αρθρο 14 

ΛΕΙΤΟΥΡΓΙΑ ΣΥΜΒΟΥΛΙΩΝ ΚΑΙ ΕΠΙΤΡΟΠΩΝ 

1. Όλα τα Συμβούλια (Υπηρεσιακά, Πειθαρχικά κ.λπ.) 
καθώς και οι Επιτροπές (προσλήψεων, κ.λπ.) που αναφέ- 
ρονται στον παρόντα Κανονισμό, έχουν ενιαίο τρόπο λει¬ 
τουργίας που καθορίζεται στον παρόν άρθρο. 

Αναλυτικότερα; 

Συγκαλούνται από τον Πρόεδρο του Συμβουλίου ή της 
Επιτροπής ή τους αντικαταστάτες τους, ο οποίος κανονί¬ 
ζει και την ημερήσια διάταξη κοινοποιούμενη στα μέλη, 
μαζί με την αντίστοιχη πρόσκληση περί σύγκλησης, τουλά¬ 
χιστον τρεις (3) εργάσιμες ημέρες πριν την ημερομηνία 
σύγκλησης. Επίσης μπορούν να συγκληθούν τα Συμβούλια 
και οι Επιτροπές σε εξαιρετικές περιπτώσεις, όταν το ζη¬ 
τήσουν τα 2/3 των μελών και τα οποία καθορίζουν και την 
ημερήσια διάταξη. Σε περίπτωση κωλύματος του Προέ¬ 
δρου ο ίδιος ορίζει τον αντικαταστάτη του. Χρέη γραμμα- 


τέως στα Συμβούλια ή τις Επιτροπές εκτελεΐ εργαζόμενος 
οριζόμενος από τον Πρόεδρο του Συμβουλίου. 

2. Οι αποφάσεις λαμβάνονται πλειοψηφικά από τα πα¬ 
ρόντα μέλη. Σε περίπτωση ισοψηφίας, η ψήφος του Προέ¬ 
δρου υπερισχύει. Τηρούνται ανελλιπώς πρακτικά, τα 
οποία κοινοποιούνται για υπογραφή στα μέλη το αργότερο 
σε τρεις (3) εργάσιμες ημέρες από την ημέρα σύγκλησης. 
Απαρτία υπάρχει όταν παρίστανται τα 2/3 των μελών. Μέ¬ 
λος του Συμβουλίου ή της Επιτροπής αντικαθίσταται με 
απόφαση του Δ.Σ. εφόσον αδικαιολόγητα απουσιάζει πέ¬ 
ντε (5) φορές μέσα σε διάστημα ενός χρόνου ή σε τρεις 
συνεχείς συγκλήσεις του Συμβουλίου ή της Επιτροπής. 

3. Σε περίπτωση ανάγκης ορισμού επιτροπής που δεν 
ηροβλέπεται στον παρόντα Κανονισμό, για την αντιμετώ¬ 
πιση τρεχόντων θεμάτων, αρμόδιος για τη σύνθεσή της εί¬ 
ναι ο Γενικός Διευθυντής. 

4. Οι εκπρόσωποι των εργαζομένων στα Υπηρεσιακά 
Όργανα και στο Διοικητικό Συμβούλιο εκλέγονται με μυ¬ 
στική ψηφοφορία από όλους τους εργαζόμενους. Σε περί¬ 
πτωση που για το ίδιο όργανο εκλέγονται περισσότεροι 
του ενός εφαρμόζεται το σύστημα της απλής αναλογικής 
σύμφωνα με το Νόμο 1264/82. 

Ερμηνευτική εγκύκλιος με οδηγίες για την ανωτέρω 
εκλογή εκδίδεται από το Γ ενικό Διευθυντή μετά έκφραση 
γνώμης των Σωματείων των Εργαζομένων. 

Άρθρο 15 

ΑΣΦΑΛΙΣΗ - ΣΥΝΤΑΞΙΟΔΟΤΗΣΗ - ΠΑΡΑΙΤΗΣΗ 

1. Το προσωπικό είναι ασφαλισμένο στους κύριους 
ασφαλιστικούς φορείς (ΙΚΑ, κ.λπ.) και στα Επικουρικά Τα¬ 
μεία (ΤΕΑΥΕΚ, κ.λπ.) ανάλογα με την ειδικότητά του όπως 
προβλέπει ο Νόμος. 

2. Το προσωπικό συνταξιοδοτείται ευθύς ως συμπλη¬ 
ρώσει τις απαιτούμενες προς συνταξιοδότηση προϋποθέ¬ 
σεις, οι οποίες ορίζονται από τη διέπουσα τους ασφαλιστι¬ 
κούς φορείς Νομοθεσία. 

Η Εταιρεία υποχρεούται να καταβάλει στον αποχωρού- 
ντα την κατά Νόμο αποζημίωση καθώς και να χορηγεί όλα 
τα απαραίτητα για τη συνταξιοδότησή του δικαιολογη- 
τικά. 

3. Το προσωπικό έχει το δικαίωμα να παραιτηθεί. 

Η παραίτηση υποβάλλεται γραπτή, η δε λύση της υπαλ¬ 
ληλικής σχέσης επέρχεται με την αποδοχή της παραίτη¬ 
σης από το Γενικό Διευθυντή μέσα σε δεκαπέντε (15) 
ημέρες από την υποβολή ή αυτοδίκαια με άπρακτη παρέ¬ 
λευση της προθεσμίας αυτηή. 

Πρόσθετοι φόροι, αίρεση ή προθεσμία στην παραίτηση, 
δεν λαμβάνονται υπόψη. 

4. Με απόφαση του Γενικού Διευθυντή, μετά από εισή¬ 
γηση του αρμόδιου Διευθυντή και σύμφωνη γνώμη του 
Διοικητικού Συμβουλίου μπορεί να παρέχεται στους υπαλ¬ 
λήλους που παραιτούνται, αποζημίωση μέχρι το 1/2 της 
νόμιμης για καταγγελία σύμβασης εργασίας αορίστου χρό- 

νου, σε περϊπτοχιη που ο παραιτηθείς έχει προσφέρει 
εξαιρετικές υπηρεσίες στην Εταιρεία και έχει εργασθεί σ' 
αυτήν τουλάχιστον δύο (2) χρόνια. 

Άρθρο 16 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Με τον Κανονισμό αυτό δεν ρυθμίζονται θέματα Ορ¬ 
γάνωσης των Υπηρεσιών της Εταιρείας. Τα θέματα αυτά 
όπως και η συγκρότηση των Υπηρεσιών της Εταιρείας 
(Οργανικές θέσεις κ.λπ.) ρυθμίζονται με τον Κανονισμό 
περί Οργάνωσης των Υπηρεσιών της Εταιρείας. 

2. Η περίπτωση του άρθρου 5 παρ. 4γ, δεν έχει ισχύ για 
το ήδη υπάρχον τακτικό προσωπικό της Εταιρείας καθώς 
και για το ήδη προσληφθέν και έκτοτε περιοδικά απασχο¬ 
λούμενο προσωπικό. 

Άρθρο 17 

ΤΕΛΙΚΕΣ ΡΥΘΜΙΣΕΙΣ 

Στις διατάξεις του παρόντος Κανονισμού του οποίου η 
ισχύς αρχίζει από τη δημοσίευσή του στην Εφημερίδα της 


Κυβερνήσεως, υπάγεται και όλο το προσωπικό που υπη¬ 
ρετεί στην Εταιρεία κατά την έναρξη ισχύος αυτού, καθώς 
και το εκάστοτε προσλαμβανόμενο το οποίο με δήλωσή 
του θα αποδέχεται το παρόντα κανονισμό σαν αναπόσπα¬ 
στο τμήμα της εργασιακής σχέσης. 

2. Από της δημοσίευσης της παρούσας στην Εφημερίδα 
της Κυβερνήσεως παύει να ισχύει ο προηγούμενος Γενι¬ 
κός Κανονισμός Προσωπικού της Εταιρείας «Κ.Α.Ε. Α.Ε.», 
που είχε εγκριθεί με την αριθ. Κ. 1058/44/31.1.1989 
Α.Υ.Ο. (ΦΕΚ 87/Β/7.2.1989). 

Η απόφαση αυτή να δημοσιευθεΐ στην Εφημερίδα της 
Κυβερνήσεως 

Αθήνα, 20 Μαΐου 1996 

οι ΥΠΟΥΡΓΟΙ 

ΕΪΩΤΕΡΙΚΩΝ, ΛΗΜΟΣ1ΑΙ 

ΔΙΟΙΚΗΣΗΣ ΙΑΠΟΚΕΝΤΡΟΣΗΙ ΥΦΥΠ. ΟΙΚΟΝΟΜΙΚΟΝ 

Α.-Α. ΤΣΟΧΑΤΖΟΠΟΥΛΟΣ ΓΕΩΡΓ. ΔΡΥΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΟΝ 

ΕΥΑΓΓΕΛΟΙ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙΈΧ 223211 ΥΡΕΤ 0« * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



' Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230Θ41 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 


5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφο παλαιών Φ.Ε.Κ. 

5248141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες γιο δημοσιεύματα Α.Ε -Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Ιυνδ^μητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5246320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΟΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ, σνό βσέλιδο ή μέρος ουτοΟ 



ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Κ-Α.Ε, Προϋπολογισμού 
2531 


30.000 δρχ. 
50.000 · 
10,000 ► 
50.000 . 
25.000 . 


Κ.Α.Ε. εσόδου υπέρ 
ΤΑΠΕΤ 3612 


1.500 δρχ. 

2.500 . 
500 ■ 

2.500 · 
1.250 · 


10.000 · 

500 - 

5.000 » 

250 . 

10.000 . 

500 · 

3.000 . 

150 . 

150.000 ► 

7.500 . 

10.000 · 

500 . 

120.000 · 

6.000 . 


Α' (Νόμοι, Π.Δ., Συμβάσεις κτλ.ί 
Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ’ (Απαλλοτριώσεις, πολεοδουίο κτλ.) 

Αναιπυξιακϋν Πράξεων (Τ.Α.Π.Σ.) 

Ν.Π.ΛΔ. (Διορισμοί κτλ. προσωπικού ΝΠΔΔ) 
Πίΐράρτημα (Πίνακες επιτυχόνπων διαγωνισμών) 

Δελάο Βιομηχανικής Ιδιοκτησίας (Δ.Ε.β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών Δ Ε.Π.Ε. 

Προκηρύξεων ΑΣ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 ΕΠ-Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Οι συνδρομές του εξωτερικού είναι διπλΰσιες των παραπάνω ανοφερομένων και μπορεί, νο στέλνονται με εππσγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

’ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνο από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμείο. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του Τ ΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν εγγρό- 
φονται συνδρομητές γιο μικρότερο χρονικό διόσπιμα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά. 


Οι υπηρφσίες κοινού λειτουργούν καθημερινά αηό 08.00* ά<ι>ς ΐ3·00' 


ΑΙΚ) το ΕΘΜΚΟ ΤΥΠΟΓΡΑΦΕΙΟ 





















